Til tross for et run hun ikke er fornøyd med i en løype hun ikke er helt fortrolig med, syklet Mille Johnset inn på andreplass i VM-seedingen i Sveits i formiddag. Hun var drøyt 12 sekunder bak Valentina Höll. Fullstendige resultater – Jeg er fornøyd med andreplassen i seedingen, men jeg hadde ikke et veldig bra run i dag. Jeg kjørte ut fire ganger på toppen av løypa, men jeg tok meg opp på slutten igjen, sier Johnset. Etter gjennomkjøringen av VM-løypa i Lenzerheide, var ikke Johnset sikker på om hun likte løypa.– Løypa i seg selv er ikke så vanskelig å komme seg gjennom når det er tørt, men jeg synes det er vanskelig å få til racefarten. Det er jo selvfølgelig en del tekniske deler med vanskelige svinger, store steiner og skogspartier som blir ekstra vanskelige når det er så mange ryttere som kjører igjennom også blir løypen veldig oppkjørt og det kommer fram masse hull og røtter. I går og i natt regnet det en del. Det gjorde alle skogspartiene ekstra vanskelige og glatte, så det var vanskelig å holde linjen sin og i det hele tatt holde seg innen for teipen, forklarer Johnset.Finalen går søndag formiddag. Les også: Dette er utforlandslaget 2018 Førsteårsjunioren, som sykler sitt første verdensmesterskap, har vært på pallen i fire av de fem verdenscuprundene hun har syklet denne sesongen, og ble nummer fem sammenlagt i verdenscupen. Les også: – Jeg kjørte egentlig ganske bra